recursal/SuperWikiNEXT-32B huggingface dataset:
बंगलुरू में **ध्यान मुद्रा** में भगवान शिव की एक प्रतिमा
**ध्यान** एक क्रिया है जिसमें व्यक्ति अपने मन को चेतना की एक विशेष अवस्था में लाने का प्रयत्न करता है। ध्यान का उद्देश्य कोई लाभ प्राप्त करना हो सकता है या ध्यान करना अपने-आप में एक लक्ष्य हो सकता है।
'ध्यान' से अनेकों प्रकार की क्रियाओं का बोध होता है। इसमें मन को विशान्ति देने की सरल तकनीक से लेकर 
आन्तरिक ऊर्जा या जीवन-शक्ति (की, प्राण आदि) का निर्माण तथा करुणा, प्रेम, धैर्य, उदारता, क्षमा आदि गुणों का विकास आदि सब समाहित हैं।

अलग-अलग सन्दर्भों में 'ध्यान' के अलग-अलग अर्थ हैं। ध्यान का प्रयोग विभिन्न धार्मिक क्रियाओं के रूप में अनादि काल से किया जाता रहा है।

यौगिक ध्यान
-----------

महर्षि पतंजलि के योगसूत्र में **ध्यान** भी एक सोपान है।

चित्त को एकाग्र करके किसी एक वस्तु पर केन्द्रित कर देना ध्यान कहलाता है। प्राचीन काल में ऋषि मुनि भगवान का ध्यान करते थे। ध्यान की अवस्था में ध्यान करने वाला अपने आसपास के वातावरण को तथा स्वयं को भी भूल जाता है। ध्यान करने से आत्मिक तथा मानसिक शक्तियों का विकास होता है। जिस वस्तु को चित में बांधा जाता है उस में इस प्रकार से लगा दें कि बाह्य प्रभाव होने पर भी वह वहाँ से अन्यत्र न हट सके, उसे **ध्यान** कहते है।

### ध्यान से लाभ

ऐसा पाया गया है कि ध्यान से बहुत से मेडिकल एवं मनोवैज्ञानिक लाभ होते हैं।

**बेहतर स्वास्थ्य**

* शरीर की रोग-प्रतिरोधी शक्ति में वृद्धि
* रक्तचाप में कमी
* तनाव में कमी
* स्मृति-क्षय में कमी (स्मरण शक्ति में वृद्धि)
* वृद्ध होने की गति में कमी

**उत्पादकता में वृद्धि**

* मन शान्त होने पर उत्पादक शक्ति बढती है; लेखन आदि रचनात्मक कार्यों में यह विशेष रूप से लागू होता है।

**आत्मज्ञान की प्राप्ति**

* ध्यान से हमे अपने जीवन का उद्देश्य समझने में सहायता मिलती है। इसी तरह किसी कार्य का उद्देश्य एवं महत्ता का सही ज्ञान हो पाता है।

**छोटी-छोटी बातें परेशान नहीं करतीं**

* मन की यही प्रकृति (आदत) है कि वह छोटी-छोटी अर्थहीन बातों को बड़ा करके गंभीर समस्यायों के रूप में बदल देता है। ध्यान से हम अर्थहीन बातों की समझ बढ जाती है; उनकी चिन्ता करना छोड़ देते हैं; सदा बडी तस्वीर देखने के अभ्यस्त हो जाते हैं।

दिव्य दर्शन :- प्राचीन समय में ऋषि मुनि और संत लोग ध्यान लगाकर अपने आराध्य देव के दर्शन प्राप्त करते थे और उनसे अपने समस्या का हल भी पुछा करते थे , यह आज के समय में भी संभव है , उदहारण के तौर पर स्वामी राम कृष्ण परमहंस अपने आराध्य देवी काली से ध्यान के द्वारा साक्षात् बाते करते थे |

### चिंता से छुटकारा

वैज्ञनिकों के अनुसार ध्यान से व्यग्रता का ३९ प्रतिशत तक नाश होता है और मस्तिष्क की कार्य क्षमता बढ़ती है। बौद्ध धर्म में इसका उल्लेख पहले से ही मिलता है।
अनंत समाधि को प्राप्त करना / मोक्ष प्राप्त करना - ध्यान एक भट्टी के सामान है जिसमे हमारे जन्म जन्मांतरों की पाप भस्म हो जाती है , और हमें अनंत सुख और आनद प्राप्त होता है |

सन्दर्भ
-------

1. ↑  "साइंटिस्ट्स डिकोड हाउ मैडिटेशन रिलिव्ज एंग्जायटी". (वाशिंगटन): द हिन्दू. 5 जून 2013. अभिगमन तिथि 5 जून 2013.

इन्हें भी देखें
---------------

* ध्यान (attention)

बाहरी कड़ियाँ
-------------

DHYAN AATAMSHAKTI ko badata hai yeh man me aaye un vicharo ka nash karta jinka aapke vivahaarik jiwan mw badha bante hai , dhayan karne se man ki chinta door hoti jo jiwan ko aasan bana deti hai. dhayan man ko shant karta hai
थ़र्मोमीटर में इस्तेमाल होने वाला पारा एक तरल धातु है जो पानी की तरह बहती है और जिसे उडेला जा सकता है (ध्यान रहे के पारा और उस से उठती हुई भाप अत्यंत विषैली होती है)
**तरल** का अर्थ होता है बहने वाला। तरल एक ऐसा पदार्थ है जिसमें बहने का गुण होता है एवं वह अपना निश्चित आकार नही होती है अलग-अलग क्षेत्र में तरल का उपयोग बहुत से किया जाता है।भौतिकी (फिज़िक्स) में तरल की श्रेणी में द्रव (लिक्विड) और गैस दोनों आते हैं, क्योंकि दोनों ही बहते हैं। वैज्ञानिक दृष्टि से प्लाज़्मा भी तरल पदार्थों की श्रेणी में शामिल है। भौतिकी की वह शाखा जिसमें तरल का अध्ययन होता है तरल यांत्रिकी कहलाती है।

तरल यांत्रिकी के अंतर्गत हम तरल से होने वाले गतिविधियों के बारे में अध्ययन करते हैं इसी तरह यंत्र की इस यांत्रिकी हम तरल का उपयोग दैनिक जीवन कार्य को आसानी से करते हैं।

वैज्ञानिक भाषा से बाहर तरल शब्द के उपयोग
----------------------------------------

वैज्ञानिक भाषा के बाहर तरल शब्द के उपयोग अलग अर्थ के लिए हो सकते हैं, जैसे :-

* पदार्थ के तीन प्रकारों में से एक तरल पदार्थ भी है।
* जानकी का स्मरण करके श्री राम की आँखें तरल हो गईं।
* जो सरल और तरल होगा निश्चित रूप से वह प्राकृतिक होगा।
* द्रव
* रस
* पतला
* पानी

अन्य भाषाओँ में
---------------

तरल एक ऐसा केरल की अद्वितीय भूमिका है जिस प्रकार से हमारे शरीर मेंपानीप पानीकीा आवश्यकताहोती हैो ठीकइस प्रकार स े हमारे शरीर को चलाने के लिए भी पानी बहुत उपयोगी हैिक अवस्था में तीन अवस ्था में पाए जाते द्रव मुख्य का है।ूप से तीन अवस्था में पाए जाते हैं पहले द्रव गैस ठोस आदि। द्रव के बारे में मुख्य रूप बहना किसी भी आकर में आसानी से ढल जाता है । गैस में वायु का द्रविया का मिश्रण युक्त गैस अवस्था में पाया जाता है । तीसरा ठोस अवस्था कि यह तीसरी अवस्था है तरल अधिक शुष्क अवस्था में अपना ठोस अवस्था ग्रहण कर लेती है जिसे क्रिस्टल रूप में होता हैं।

तरल का उपयोग हमारे दैनिक जीवन में अनेक स्थानों पर होता है तरल का उपयोग हमारे शरीर से लेकर एवं दैनिक जीवन में उपयोग किया जाता उदाहरण हैं,।

سیال‎

संबंधित शब्द
------------

* तरलता

इन्हें भी देखें
---------------

* तरल यांत्रिकी
* द्रव
* गैस
* प्लाज़्मा (भौतिकी)

| * दे
* वा
* सं
पदार्थ की अवस्थाएं |
| --- |
| 

|  |  |  |  |
| --- | --- | --- | --- |
| ठोस | तरल | वाष्प | प्लाज़्मा |
|

 |
| निम्न तापमान | बोस-आइंस्टीन कंडन्सेट  ·  फर्मियोनिक कंडन्सेट  ·  अतिद्रव  ·  अतिठोस |
| उच्च ऊर्जा | डीजेनेरेट पदार्थ  ·  क्वार्क-ग्लूऑन प्लाज्मा  ·  स्ट्रेन्ज पदार्थ  ·  सुपरक्रिटिकल द्रव |
| अन्य | कोलॉयड |
| सिद्धान्त | क्वथनांक ·  त्रिक बिन्दु  ·  संकट बिंदु ·  अवस्था का समीकरण ·  शीतलन वक्र ·  गलनांक  ·  प्रावस्था संक्रमण |
| सूची | पदार्थ के अवस्थाओं की सूची |
भारत-थाईलैंड संबंध (थाई: ความสัมพันธ์อินเดีย-ไทย), जिसे भारतीय-थाई संबंध या भारत-थाई संबंध भी कहा जाता है, भारत और थाईलैंड के बीच द्विपक्षीय संबंधों को संदर्भित करता है। 1947 में भारत की आजादी के तुरंत बाद संबंध स्थापित हुए। थाईलैंड के पुजारियों का भारत से सांस्कृतिक जुड़ाव 1500 ईसा पूर्व से है। भारत थाईलैंड के साथ एक लंबी समुद्री सीमा साझा करता है क्योंकि भारत के अंडमान और निकोबार द्वीप समूह अंडमान सागर के साथ थाईलैंड के साथ एक समुद्री सीमा साझा करते हैं। 2001 के बाद से पिछले कुछ वर्षों में बढ़ती गर्मजोशी, बढ़ते आर्थिक और वाणिज्यिक संबंध, दोनों पक्षों की ओर से उच्च स्तरीय यात्राओं का आदान-प्रदान, और विभिन्न समझौतों पर हस्ताक्षर किए गए हैं, जिससे संबंधों में और गहनता आई है। थाईलैंड और भारत विभिन्न बहुपक्षीय मंचों में सहयोग कर रहे हैं जैसे आसियान के साथ भारत की संवाद साझेदारी, आसियान क्षेत्रीय मंच (एआरएफ), और पूर्वी एशिया शिखर सम्मेलन, उप-क्षेत्रीय समूह बिम्सटेक जिसमें बांग्लादेश, भारत, श्रीलंका, थाईलैंड, म्यांमार, नेपाल और शामिल हैं। भूटान, और थाईलैंड, म्यांमार और भारत के साथ त्रिपक्षीय परिवहन संपर्क। भारत 2002 में थाईलैंड द्वारा शुरू किए गए एशिया सहयोग वार्ता (एसीडी) और छह देशों के समूह मेकांग-गंगा सहयोग (एमजीसी) का सदस्य है।

भारत में थाई दूतावास नई दिल्ली में स्थित है, जिसके मुंबई, कोलकाता और चेन्नई में तीन वाणिज्य दूतावास हैं। भारत बैंकॉक में अपना दूतावास और चियांग माई में एक वाणिज्य दूतावास रखता है।

इसके अलावा, भारत और थाईलैंड सदियों से सांस्कृतिक रूप से जुड़े हुए हैं और भारत का थाई संस्कृति पर गहरा प्रभाव रहा है। थाई में पर्याप्त संख्या में शब्द हैं जो भारत की शास्त्रीय भाषा संस्कृत से उधार लिए गए हैं। पाली, जो मगध की भाषा थी और थेरवाद का माध्यम है, थाई शब्दावली का एक और महत्वपूर्ण मूल है। बौद्ध धर्म, थाईलैंड का प्रमुख धर्म, स्वयं भारत से उत्पन्न हुआ है। रामायण की हिंदू कहानी भी पूरे थाईलैंड में रामाकियन के नाम से प्रसिद्ध है।
**फखरुद्दीन अहमद**, (बांग्ला:ফখরুদ্দীন আহমেদ, जन्म 1 मई 1940) एक बांग्लादेशी अर्थशास्त्री, नौकरशाह और बांग्लादेश बैंक (बांग्लादेश का केंद्रीय बैंक) के गवर्नर थे।

12 जनवरी 2007 को उन्हें, राजनीतिक संकट के बीच, निष्पक्ष अंतरिम सरकार का मुख्य सलाहकार नियुक्त किया गया था। वे इस पद पर तकरीबन 2 वर्ष तक विराजमान रहे, जोकि साधारण कार्यकाल से कहीं अधिक है। तत्पश्चात 29 दिसंबर 2008 को साधारण चुनाव घोषित किए गए और अवामी लीग सत्ता पर काबिज हुई।

2007 का राजनैतिक संकट
---------------------

सन 2007 का आम चुनाव विवाद का पात्र बन गए जब अवामी लीग और उसके घटक दलों ने राष्ट्रपति इयाज़ुद्दीन अहमद की सरपरस्ती वाली सामयिक सरकार, जो चुनावों के समय सरकारी कार्य के देखरेख की जिम्मेदार थी, पर खालिदा ज़िया के पक्ष में पक्षपात के आरोप तले, सरकार के विरोध में प्रदर्शन करना शुरू कर दिया। अवामी लीग की अध्यक्षा शेख हसीना क्यों यह मांग थी कि सामायिक सरकार के प्रमुख राष्ट्रपति इयाज़ुद्दीन अहमद अपने पद का त्याग करें। तत्पश्चात 3 जनवरी 2007 को उन्होंने यह घोषणा की कि अवामी लीग और उसके गठबंधन दल चुनावों का बहिष्कार करेंगे।

उसी महीने, सेना प्रमुख जनरल मोईनुद्दीन अहमद के नेतृत्व में, सेना ने हस्तक्षेप किया और राष्ट्रपति इयाज़ुद्दीन को मुख्य सलाहकार के अपने पद से त्यागपत्र देने के लिए कहा, एवं उन्हें आपातकाल की घोषणा भी करने के लिए कहा गया। डॉ फखरुद्दीन अहमद की मुख्य सलाहकारी में एक नई सेना-नियंत्रित सामयिक सरकार गठित की गई और पूर्व निर्धारित चुनावों को टाल दिया गया।

12 जनवरी 2007 को इयाज़ुद्दीन अहमद ने फकरुद्दीन अहमद को अंतरिम सरकार के मुख्य सलाहकार के रूप में शपथ दिलाई। फकरुद्दीन अहमद की सरकार का सबसे महत्वपूर्ण उपलब्धि रही उनकी स्थापित तंत्र के विरुद्ध भ्रष्टाचार विरोधी अभियान। उनके इस अभियान की जाँच तले करीब 160 वरिष्ठ राजनीतिज्ञों समेत अनेक सरकारी नौकर और सुरक्षा अधिकारियों को आर्थिक अपराधों के आरोप में गिरफ्तार किया गया था।

इसके अलावा, इस जांच के जाल में दो प्रमुख राजनीतिक दलों के कई पूर्व मंत्रीगण, जिनमें, पूर्व सलाहकार फज्लुल हक़, पूर्व प्रधानमंत्री, खालिदा जिया और शेख हसीना भी शामिल थे, भी फसे थे।

इन्हें भी देखें
---------------

* बांग्लादेश की राजनीति
* बांग्लादेश के प्रधानमंत्री
* मुख्य सलाहकार
* बांग्लादेश सरकार
* बांग्लादेश में सामयिक सरकार
* बांग्लादेश में चुनाव

सन्दर्भ
-------

1. ↑  Habib, Haroon (4 January 2007). "Polls won't be fair: Hasina". *The Hindu*. मूल से 3 नवंबर 2012 को पुरालेखित. अभिगमन तिथि 28 मई 2016.
2. ↑  Abdullah, Abir (22 March 2007). "Corruption has emerged as a great threat". *Time Magazine*. मूल से 24 अगस्त 2013 को पुरालेखित. अभिगमन तिथि 28 मई 2016.

बाहरी कड़ियाँ
-------------
अनागारिक धर्मपाल
सन २०१४ में भारत सरकार ने अनगारिक धर्मपाल पर एक डाक टिकट जारी किया।
**अनगारिक धर्मपाल** (सिंहल : අනගාරික ධර්‍මපාල  ; 17 सितम्बर 1864 – 29 अप्रैल 1933)) प्रसिद्ध बौद्ध भिक्षु, बौद्ध धर्म के पुनरुद्धारकर्ता तथा लेखक थे। इनका जन्म श्रीलंका में 17 सितंबर 1864 को हुआ। पिता का नाम डान करोलिंस हेवावितारण तथा माता का मल्लिका था। इनका नाम डान डेविड रखा गया। शिक्षाकाल से ही इन्हें ईसाई स्कूलों में पढ़ने यूरोपीय रहन-सहन और विदेशी शासन से घृणा हो गई थी। शिक्षासमाप्ति पर प्रसिद्ध बौद्ध विद्वान् भदंत हिवकडुवे श्रीसुमंगल नामक महास्थविर से पालि भाषा की शिक्षा और बौद्ध धर्म की दीक्षा ली तथा अपना नाम बदलकर अनागरिक (संन्यासी) धर्मपाल रखा और सार्वजनिक प्रचार कार्य के लिए एक मोटर बस को घर बनाया और उसका नाम "शोभन मालिगाँव" रखकर गाँव-गाँव घूमते विदेशी वस्तुओं के बहिष्कार तथा बौद्ध धर्म का संदेश देने लगे। प्रथम महायुद्ध के समय ये पाँच वर्षों के लिए कलकत्ता में नजरबंद कर दिए गए। महाबोधि सभा (महाबोधि सोसायटी) इनके ही प्रयत्न से स्थापित हुई। मेरी फास्टर नामक एक विदेशी महिला ने इनसे प्रभावित होकर महाबोधि सोसायटी के लिए लगभग पाँच लाख रुपए दिए थे।

धर्मपाल के प्रयत्नों के परिणामस्वरूप उनके निधनोपरांत राष्ट्रपति डॉ॰ राजेंद्रप्रसाद के हाथों बौद्ध गया वैशाख पूर्णिमा, सं. 2012 अर्थात् 6 मई सन् 1955 को बौद्धों को दे दी गई।

13 जुलाई 1931 को उन्होंने प्रव्रज्या ली और उनका नाम देवमित धर्मपाल हुआ। 1933 की 16 जनवरी को प्रव्रज्या पूर्ण हुई और उन्होंने उपसंपदा ग्रहण की, नाम पड़ा भिक्षु श्री देवमित धर्मपाल। 29 अप्रैल 1933 को 69 वर्ष की आयु में इहलीला संवरण की।

उनकी अस्थियाँ पत्थर के एक छोटे से स्तूप में मूलगंध कुटी विहार के पार्श्व में रख दी गई।

कृतियाँ
-------

* The World's Debt to The Buddha (1893)
* The Constructive Optimism of Buddhism (1915)
* Message of the Buddha (1925)
* volution from the Standpoint of Buddhism (1926)
**प्रिंसेप घाट** या **प्रिन्सेप घाट** (अंग्रेजी: Prinsep Ghat, बंगाली: প্রিন্সেপ ঘাট) ब्रिटिश राज के दौरान भारत के कोलकाता शहर में हुगली नदी के किनारे पर सन 1841 में निर्मित एक घाट है। घाट पर सन 1843 में प्रख्यात आंग्ल-भारतीय विद्वान और पुरातत्वविद जेम्स प्रिंसेप की स्मृति में डब्ल्यू फ़िट्ज़ेराल्ड द्वारा डिजाइन किये गये एक पलैडियाई ओसारे (पोर्च) का निर्माण भी किया गया था।

यह फोर्ट विलियम के वाटर गेट और सेंट जॉर्ज गेट के बीच स्थित है। प्रिंसेप के इस स्मारक में यूनानी और गोथिक शैली का प्रयोग किया गया है। नवंबर 2001 में राज्य के लोक निर्माण विभाग द्वारा इस स्मारक का पुनरुद्धार किया गया और तब से इसका अनुरक्षण उचित रूप से किया जा रहा है। निर्माण के प्रारंभिक वर्षों में, सभी शाही ब्रिटिश मुहासिरे आरोहण और अवरोहण के लिए प्रिंसेप घाट घाट का इस्तेमाल किया करते थे।

प्रिंसेप घाट कोलकाता के सबसे पुराने मनोरंजन स्थलों में से एक है। सप्ताहांत में लोग शाम के समय यहाँ नदी में नौका विहार करने, नदी किनारे टहलने और यहाँ उपलब्ध भोजन का आनन्द उठाने के लिए आते हैं। यहाँ स्थित एक आइसक्रीम और फास्ट फूड स्टाल तो पिछले 40 से भी अधिक से यहाँ कार्यरत है। प्रिंसेप घाट और बाबुघाट के बीच के 2 किलोमीटर लम्बे सौन्दर्यीकृत नदीतट का उद्घाटन 24 मई 2012 को किया गया। यहाँ पर रोशनी से जगमगाते सुंदर बगीचे, रास्ते, फव्वारे और पुनर्निर्मित घाट स्थित हैं। हिन्दी फिल्म परिणीता के एक गाने को यहाँ फिल्माया गया था।

प्रिंसेप घाट के नाम पर एक रेलवे स्टेशन का नाम भी रखा गया है। यह स्टेशन कोलकाता सर्कुलर रेलवे का हिस्सा है जिसका अनुरक्षण पूर्वी रेलवे द्वारा किया जाता है। स्टेशन कोड PPGT है।

यहाँ पास ही मैन-ओ-वार नाम की एक जेट्टी भी है जो कोलकाता पोर्ट ट्रस्ट के अंतर्गत आती है और बंदरगाह द्वारा द्वितीय विश्व युद्ध में निभाई गयी इसकी भूमिका की याद दिलाती है। घाट को मुख्य रूप से भारतीय नौसेना द्वारा प्रयोग किया जाता है।

दीर्घा
------

* प्रिंसेप घाट के साथ ब्रिटिश मैन ऑफ वार सन् 1853प्रिंसेप घाट के साथ ब्रिटिश मैन ऑफ वार सन् 1853
* विद्यासागर सेतु से प्रिंसेप घाट।विद्यासागर सेतु से प्रिंसेप घाट।
* प्रिंसेप घाट रेलवे स्टेशन।प्रिंसेप घाट रेलवे स्टेशन।
* शाम के समय प्रिंसेप घाट।शाम के समय प्रिंसेप घाट।
* शाम के समय प्रिंसेप घाट।शाम के समय प्रिंसेप घाट।
* शाम के समय प्रिंसेप घाट से विद्यासागर सेतु।शाम के समय प्रिंसेप घाट से विद्यासागर सेतु।
* 1900 के दशक में प्रिंसेप घाट।1900 के दशक में प्रिंसेप घाट।

सन्दर्भ
-------

इन्हें भी देखें
---------------

बाहरी कड़ियाँ
-------------
**विलियम डब्ल्यू गोथर्ड जूनियर** (जन्म 2 नवंबर, 1934) एक अमेरिकी ईसाई मंत्री, वक्ता और लेखक हैं। वह एक स्वतंत्र कट्टरपंथी ईसाई संगठन, इंस्टीट्यूट इन बेसिक लाइफ प्रिंसिपल्स (आईबीएलपी) के संस्थापक भी हैं। उनकी बाइबिल याद रखने, बड़े परिवार, होमस्कूलिंग, कर्ज के प्रति घृणा, पारिवारिक पितृसत्ता, पत्नियों को पतियों के प्रति समर्पण और शालीन पोशाक,रूढ़िवादी शिक्षाएँ के लिए प्रोत्साहित करती हैं।  1970 के दशक के दौरान गोथर्ड की लोकप्रियता चरम पर थी। उनका उन्नत युवा संघर्ष सेमिनार पूरे संयुक्त राज्य अमेरिका में बहुत ही लोकप्रिय शाबित हो रहा था। उसके बाहर आसपास के सभागारों में एक सप्ताह के सेमिनार के लिए दस हजार और उससे अधिक लोगो की उपस्थिति के आंकड़े मौजूद हो रहे थे। इस तरह वह किशोरावस्था और युवावस्था के दौरान बेबी बूमर पीढ़ी के इंजील समुदाय के कई लोगों तक पहुंचे। इस दौरान अन्य सेमिनारों में एक उन्नत युवा संघर्ष सेमिनार, साथ ही पादरी, चिकित्सकों और विधायकों के लिए भी कइई सेमिनार आयोजित किए गए थे ।

2014 में, 34 महिलाओं द्वारा उन पर यौन उत्पीड़न और छेड़छाड़ का आरोप लगाया गया था। जिसके बाद उन्होंने आईबीएलपी से इस्तीफा दे दिया, जिसमें कथित तौर पर कुछ घटनाएं तब हुईं जब पीड़ित लोग नाबालिग थे।  2016 में, कथित पीड़ितों के एक समूह द्वारा गोथर्ड और आईबीएलपी पर मुकदमा दायर किया गया था।  मुकदमा 2018 में खारिज कर दिया गया था क्योंकि सीमाओं का क़ानून पार हो गया था।

जीवनी
-----

बिल गोथर्ड ने 1957 में बी.ए. की डिग्री व्हीटन कॉलेज से बाइबिल की अध्ययन में प्राप्त किया। और फिर 1961 में ईसाई शिक्षा में एम.ए.भी किया था।  उन्होंने 2004 में अपनी पीएच.डी. की डिग्री लुइसियाना बैपटिस्ट यूनिवर्सिटी से बाइबिल में अध्ययन पूरी की थी।

सन्दर्भ
-------

1. 1 2  Smith, Bryan (June 20, 2016). "The Cult Next Door". *Chicago*.
2. ↑  Bockelman, Wilfred (1976). *Gothard: The Man and his Ministry: An Evaluation*. पृ॰ 35.
3. ↑  "Rep Gunning For Boehner's Job Has Long History With Fringey Duggar Ministry". *TPM – Talking Points Memo* (अंग्रेज़ी में). 2015-09-30. अभिगमन तिथि 2023-06-24.
4. ↑  Bailey, Sarah Pulliam (March 7, 2014). "Conservative leader Bill Gothard resigns following abuse allegations". *Washington Post*.
5. ↑  Bailey, Sarah Pulliam (January 6, 2016). "New charges allege religious leader, who has ties to the Duggars, sexually abused women". *Washington Post*.
6. ↑  "Archived copy" (PDF). मूल (PDF) से August 21, 2018 को पुरालेखित. अभिगमन तिथि May 22, 2018.सीएस1 रखरखाव: Archived copy as title (link)
7. ↑  Stankorb, Sarah (June 15, 2018). "The Daughters' Great Escape". *Marie Claire*. अभिगमन तिथि 2018-08-22.
8. ↑  "Biographical Sketch". मूल से 2011-01-01 को पुरालेखित. अभिगमन तिथि 2011-01-19.
9. ↑  "Outstanding Alumni". मूल से जुलाई 18, 2012 को पुरालेखित. अभिगमन तिथि जून 12, 2012.
**गौरी धर्मपाल** (जन्म १९३१) भारत की एक कवयित्री, संस्कृत विदुषी, तथा लेडी ब्रेबान महाविद्यालय की भूतपूर्व संस्कृत विभागाध्यक्षा हैं। २०१० में भारत के राष्ट्रपति से उन्हें प्रशस्ति पत्र प्राप्त हुआ।

परिचय
-----

गौरी धर्मपाल का जन्म १९३१ में कोलकाता में हुआ। आपने कलकत्ता विश्वविद्यालय से संस्कृत में स्नातकोत्तर उपाधि प्राप्त की। आपने अपने कार्य जीवन की शुरुआत संस्कृत के प्राध्यापक के रूप में थी तथा आप लेडी ब्रेबान कालेज, कोलकाता से संस्कृत विभागाध्यक्ष पद से सेवानिवृत्त हुईं। आप संस्कृत , हिंदी, अंग्रेजी तथा गुजराती भाषाओं में भी दक्ष हैं।

रचनाएँ
------

आपने कई भाषाओं में अनुवाद-कार्य किया है। बडी संख्या में आपकी बालगीत, बालकविताएँ तथा बालकहानियों की पुस्तकें प्रकाशित हैं, जिनमें चोद्दो पिडिम, इंगले-पिंगले, उपनिषदेर गल्प तथा टाइगर फ्राई एंड अदर टेल्स प्रमुख हैं। संस्कृत तथा वैदिक अध्ययन पर आपकी कई पुस्तकें एवं अनुवाद कृतियाँ भी प्रकाशित हैं।

पुरस्कार और सम्मान
------------------

१) शिशु संसद पुरस्कार

२) विद्यासागर पुरस्कार

३) श्री अरविन्द पुरस्कार

४) संस्कृत भाषा में योगदान हेतु राष्ट्रपति द्वारा आजीवन उपलब्धि पुरस्कार, तथा 

५) उत्कृष्ट अध्यापन के लिये एमिनेंट टीचर अवार्ड सहित अनेक पुरस्कार ओर सम्मान से विभूषित किया गया है।

गौरी धर्मपाल ने बांग्ला बाल साहित्य में नई शैली और तकनीक को जन्म दिया है। बाल साहित्य में प्रभूत योगदान करते हुए आपने भारतीय लोकसाहित्य और पुराणों की कहानियों का पुनर्सृजन किया है, जहाँ पाठ की समृद्धि और शैली की सहजता भी बरकरार है।


1. ↑  "President of India Confers Certificate of Honour to Sanskrit, Pali/Prakrit, Arabic and Persian Scholars for The Year 2010". Government of India. मूल से 4 मार्च 2016 को पुरालेखित. अभिगमन तिथि 31 May 2014.
विश्वनाथ प्रसाद तिवारी
**डॉ॰ विश्वनाथ प्रसाद तिवारी** (जन्म  २० जून १९४०) प्रसिद्ध हिन्दी साहित्यकार हैं और २०१३ से २०१७ तक की अवधि के लिए साहित्य अकादमी के अध्यक्ष रहे हैं। इस पद पर निर्वाचित होने वाले वे हिंदी के प्रथम लेखक हैं I अकादेमी ने उन्हें महत्तर सदस्य बना कर अपना सवोच्च सम्मान दिया है। २०२३ में भारत सरकार ने उन्हें पद्मश्री से सम्मानित किया I
 वे गोरखपुर से प्रकाशित होने वाली 'दस्तावेज' नामक साहित्यिक त्रैमासिक पत्रिका के संस्थापक-संपादक हैं। यह पत्रिका रचना और आलोचना की विशिष्ट पत्रिका है, जो 1978 से नियमित प्रकाशित हो रही है। सन् २०११ में उन्हें व्यास सम्मान तथा 2019 में ज्ञानपीठ का मूर्तिदेवी सम्मान प्रदान किया गया।

परिचय
-----

20 जून 1940 को कुशीनगर के रायपुर भैंसही-भेडिहारी गांव में जन्मे आचार्य विश्वनाथ प्रसाद तिवारी एक लोकप्रिय शिक्षक भी रहे। प्रो॰ तिवारी गोरखपुर विश्वविद्यालय के हिन्दी विभाग के अध्यक्ष पद से वर्ष 2001 में सेवानिवृत्त हुए।

आचार्य विश्वनाथ प्रसाद तिवारी साहित्य के अनवरत सहज साधक हैं। उन्होंने गांव की धूल भरी पगडण्डी से इंग्लैण्ड, मारीशस, रूस, नेपाल, अमरीका, नीदरलैण्ड, जर्मनी, फ्रांस, लक्जमबर्ग, बेल्जियम, चीन, कनाडा, दक्षिण कोरिया, आस्ट्रिया, जापान  और थाईलैण्ड की जमीन नापी है। इन्होनें उत्तर प्रदेश हिन्दी संस्थान के कई सम्मान हासिल किये। रूस की राजधानी मास्को में साहित्य के प्रतिष्ठित पुश्किन सम्मान से नवाजे गये। उन्हें उत्तर प्रदेश की सरकार ने शिक्षक श्री सम्मान दिया। उन्हें उत्तर प्रदेश हिंदी संस्थान द्वारा साहित्य भूषण सम्मान, हिंदी गौरव सम्मान , केंद्रीय हिंदी संस्थान द्वारा महापंडित सांकृत्यायन सम्मान, महादेवी वर्मा गोइन्का सम्मान, भारतीय भाषा परिषद का कृति सम्मान, मध्य प्रदेश का मैथिलीशरण गुप्त सम्मान, उड़ीसा का गंगाधर मेहर राष्ट्रीय कविता सम्मान, बिहार का डॉ राजेंद्र प्रसाद शिखर सम्मान मिल चुका है | उनके द्वारा संपादित पत्रिका 'दस्तावेज' को सरस्वती सम्मान भी मिल चुका है। उनके कृतित्व पर अनेक विश्वविद्यालयों द्वारा शोध उपाधियाँ प्रदान की गई हैं तथा अनेक आलोचना पुस्तकें प्रकाशित हैं। सरल एवं सहज व्यक्तित्व के धनी प्रोफेसर तिवारी
साहित्य के साधना में आज भी अपना बहुमूल्य योगदान दे रहे हैं।

रचनाएँ
------

उनका रचनाकर्म देश और भाषा की सीमायें तोड़ता है। उड़िया अनुवाद के रूप में इनकी कविताओं के चार संकलन प्रकाशित हुए। हजारी प्रसाद द्विवेदी पर लिखी इनकी आलोचना पुस्तक का गुजराती और मराठी भाषाओं में अनुवाद हुआ है। इसके अलावा रूसी, नेपाली, अंग्रेजी, मलयालम, पंजाबी, मराठी, बांग्ला, गुजराती, तेलुगु, कन्नड़, तमिल व असमिया में भी इनकी रचनाओं का अनुवाद हुआ है।

1978 से हिन्दी की साहित्यिक पत्रिका 'दस्तावेज' का लगातार संपादन-प्रकाशन कर रहे हैं। 'दस्तावेज' के लगभग दो दर्जन विशेषांक प्रकाशित हुए हैं, जो ऐतिहासिक महत्व के हैं। उनके शोध व आलोचना के 13 ग्रंथ, 7 कविता संग्रह, 04 यात्रा संस्मरण, तीन लेखक-संस्मरण व चार साक्षात्कार पुस्तक प्रकाशित हो चुकी है। उन्होंने हिन्दी के कवियों, आलोचकों पर केन्द्रित 20 अन्य पुस्तकों का सम्पादन किया है। उनकी डायरी (दिनरैन) और "धावमानसमय" आत्मकथा (अस्ति और भवति ) भी प्रकाशित हो चुकी है | इनकी आत्मकथा का कई भाषाओं में अनुवाद हुआ है I

सन्दर्भ
-------

1. ↑  "संग्रहीत प्रति". मूल से 14 नवंबर 2016 को पुरालेखित. अभिगमन तिथि 4 अगस्त 2014.

इन्हें भी देखें
---------------

* डॉ विश्वनाथ त्रिपाठी
अमलतास के फूल
अमलतास के बीज
**अमलतास** [English : golden shower, purging cassia, Indian laburnum, pudding-pipe tree] पीले फूलो वाला एक शोभाकर वृक्ष है।

अमलतास को संस्कृत में व्याधिघात, नृप्रद्रुम, आरग्वध, कर्णिकार इत्यादि, मराठी में बहावा, कर्णिकार गुजराती में गरमाष्ठो, बँगला में सोनालू तथा लैटिन में *कैसिया फ़िस्चुला* कहते हैं। शब्दसागर के अनुसार हिंदी शब्द अमलतास संस्कृत अम्ल (खट्टा) से निकला है।

भारत में इसके वृक्ष प्राय: सब प्रदेशों में मिलते हैं। तने की परिधि तीन से पाँच कदम तक होती है, किंतु वृक्ष बहुत ऊँचे नहीं होते। धूपकाल (अप्रैल, मई) में पूरा पेड़ पीले फूलों के लंबे लंबे गुच्छोंसे भर जाता है। और ऐसा माना जाता है कि फूल खिलने के बाद ४५ दिन में बारिश होती हैं। इस कारण इसे **गोल्डन शॉवर ट्री**, और **इंडियन रेन इंडिकेटर ट्री** भी कहा जाता हैं। शीतकाल में इसमें लगनेवाली, हाथ सवा हाथ लंबी, बेलनाकार काले रंग की फलियाँ पकती हैं। इन फलियों के अंदर कई कक्ष होते हैं जिनमें काला, लसदार, पदार्थ भरा रहता है। वृक्ष की शाखाओं को छीलने से उनमें से भी लाल रस निकलता है जो जमकर गोंद के समान हो जाता है। फलियों से मधुर, गंधयुक्त, पीले कलझवें रंग का उड़नशील तेल मिलता है।

गुण
---

आयुर्वेद में बताया गया है कि इस वृक्ष के सब भाग औषधि के काम में आते हैं। कहा गया है, इसके पत्ते मल को ढीला और कफ को दूर करते हैं। फूल कफ और पित्त को नष्ट करते हैं। फली और उसमें का गूदा पित्तनिवारक, कफनाशक, विरेचक तथा वातनाशक है। फली के गूदे का आमाशय के ऊपर मृदु प्रभाव ही होता है, इसलिए दुर्बल मनुष्यों तथा गर्भवती स्त्रियों को भी विरेचक औषधि के रूप में यह दिया जा सकता है।

अफारा ,मुंह में पानी आना आदि लक्षणों में भी इसका उपयोग किया जाता है

चित्रदीर्घा
-----------

* 
* 
* 
* 
*

इन्हें भी देखें
---------------

* कनक चम्पा

सन्दर्भ
-------

1. ↑  साँचा:PLANTS
2. ↑  "BSBI List 2007". Botanical Society of Britain and Ireland. मूल (xls) से 2015-01-25 को पुरालेखित. अभिगमन तिथि 2014-10-17.
3. ↑  साँचा:GRIN
4. ↑  U. S. Department of Agriculture, William Saunders; Catalogue of Economic Plants in the Collection of the U. S. Department of Agriculture; Washington D. C.; June 5, 1891

|  |  |
| --- | --- |
|  |  विकिमीडिया कॉमन्स पर ****Cassia fistula**** से सम्बन्धित मीडिया है।  |

|  |  |
| --- | --- |
|  | विकिस्पीशीज़ पर सूचना मिलेगी, ****Cassia fistula**** के विषय में  |

| * दे
* वा
* सं
फूल |
| --- |
| • अमलतास • कचनार • कनेर • कमल • केवड़ा • गुड़हल • गुलदाउदी • गुलमेंहदी • गुलमोहर • डैफ़ोडिल • गुलाब • गेंदा • नरगिस • चंपा • चमेली • प्राजक्ता• पीताम्बर • मोगरा • जूही • रजनीगन्धा • सदाफूली • रैफ्लेशिया • नीलकमल • नागचम्पा • मालती • मौलश्री • |
**इब्राहिम हूपर** (जन्म: डगलस हूपर) राष्ट्रीय संचार निदेशक अमेरिकी-इस्लामिक संबंध परिषद (सीएआईआर) के प्रवक्ता हैं, जो वाशिंगटन डीसी स्थित मुस्लिम नागरिक अधिकार और वकालत संगठन है।

प्रारंभिक जीवन, शिक्षा, और प्रारंभिक करियर
------------------------------------------

हूपर का जन्म कनाडा में हुआ था और इस्लाम कबूल करने के बाद वे संयुक्त राज्य अमेरिका में आ गए थे। उनके पास इतिहास में स्नातक की डिग्री है, और पत्रकारिता और जन संचार में मास्टर ऑफ आर्ट है।

अमेरिकी-इस्लामी संबंधों पर परिषद
--------------------------------

हूपर 1994 में सीएआईआर में शामिल हुए। वह सीएआईआर के प्रवक्ता हैं और द वॉल स्ट्रीट जर्नल, वाशिंगटन पोस्ट और द न्यूयॉर्क टाइम्स जैसे समाचार पत्रों में व्यापक रूप से उद्धृत होने के अलावा फॉक्स न्यूज, सीबीएस, एनबीसी, एबीसी पर दिखाई दिए हैं।

इन्हें भी देखें
---------------

* हव्वा हनीम

* मलिक जहाँ खान

सन्दर्भ
-------

1. ↑  "Ibrahim Hooper - Communications Director". Council on American Islamic Relations. June 14, 2012. मूल से May 6, 2018 को पुरालेखित. अभिगमन तिथि May 23, 2015.
2. ↑  "Meet A Canadian Muslim Convert Who Co-founded CAIR". *About Islam*. 26 अक्टूबर 2018. अभिगमन तिथि 8 मार्च 2023.

बाहरी कड़ियाँ
-------------

* इब्राहिम हूपर ट्विटर पर
**दुर्गाप्रसाद मिश्र** (31 अक्टूबर 1860 -1910) हिन्दी के पत्रकार थे। 19वीं सदी की हिंदी पत्रकारिता में दुर्गाप्रसाद मिश्र का महत्वपूर्ण योगदान माना जाता है। वे हिंदी के ऐसे पत्रकार रहे हैं जिन्हें हिंदी पत्रकारिता के जन्मदाताओं एवं प्रचारकों में शुमार किया जाता है। हिंदी पत्रकारिता को क्रांति एवं राष्ट्रहित के मार्ग पर ले जाने के लिए अनेकों पत्रकारों ने अहोरात्र संघर्ष किया। पं॰ दुर्गाप्रसाद मिश्र ऐसे ही पत्रकार थे।

परिचय
-----

दुर्गाप्रसाद मिश्र का जन्म 31 अक्टूबर 1860 को जम्मू-कश्मीर के सांवा नगर में हुआ था। उन्होंने काशी में संस्कृत एवं कलकत्ता के नार्मल स्कूल से अंग्रेजी शिक्षा प्राप्त की।

दुर्गाप्रसाद ने कलकत्ता को ही अपनी कर्मभूमि बनाया। उन्होंने अपनी पत्रकारिता की शुरुआत काशी से निकलने वाली साहित्यिक पत्रिका ‘कविवचनसुधा‘ के संवाददाता के रूप में की। इसके पश्चात वे 17 मई 1878 को कलकत्ता से प्रकाशित होने वाले ‘भारत-मित्र‘ से जुड़े जिसका संपादन पं॰ छोटूलाल मिश्र करते थे। ‘भारत-मित्र‘ के प्रबंध संपादक की जिम्मेदारी पं॰ दुर्गाप्रसाद मिश्र के पास ही थी। लगभग एक वर्ष के पश्चात वे ‘भारत-मित्र‘ से अलग हो गए, कितु उनकी पत्रकार जीवन की यात्रा के कई पड़ाव अभी बाकी ही थे। 13 अप्रैल 1879 को उन्होंने पं॰ सदानंद मिश्र के सहयोग से ‘सारसुधानिधि‘ निकाला। यह पत्र उन्नीसवीं सदी के अत्यंत ओजस्वी पत्रों में से एक था। राष्ट्र में स्वराज्य की वापसी एवं समाज का पुनर्जागरण ही ‘सारसुधानिधि‘ का मूल स्वर था।

१७ अगस्त १८८० को 'उचित वक्ता' नामक हिन्दी साप्ताहिक प्रकाशित करना आरम्भ किया। यह पत्र अंग्रेजी राज की असलियत उजागर करने में लग गया और न्याय के पक्ष में लिखता रहा। कुछ ही वर्षों में यह बहुत लोकप्रिय हो गया।

पत्रकारिता के उद्देश्यों के लिए पं॰ दुर्गाप्रसाद मिश्र सदैव प्रयत्नशील रहे। सारसुधानिधि, उचितवक्ता एवं भारतमित्र जैसे अपने समय के प्रतिष्ठित पत्रों में उन्होंने लेखन एवं संपादन किया। उनके पत्रों से लेखक के तौर पर भारतेन्दु हरिश्चन्द्र एवं दयानन्द सरस्वती जैसी महान विभूतियां भी जुड़ीं। हिंदी पत्रकारिता के अतिरिक्त उन्होंने बंगला के 'स्वर्णलता' के आधार पर 'सरस्वती' नामक नाटक भी लिखा। उन्होंने बिहार प्रांत के विद्यालयों के लिए पाठ्य पुस्तकें भी लिखीं। उनका जीवन शब्दों की आराधना के लिए ही समर्पित था।

बाहरी कड़ियाँ
-------------
**झवेरचंद मेघाणी** (१८९६ - १९४७) गुजराती साहित्यकार तथा पत्रकार थे। गुजराती-लोकसाहित्य के क्षेत्र में मेघाणी का स्थान सर्वोपरि है। वे सफल कवि ही नहीं, उपन्यासकार, कहानीकार, नाटककार, निबंधकार, जीवनीलेखक तथा अनुवादक भी थे।

रचनाएँ
------

मेघाणी जी की रचनाओं में गांधीवादी प्रभाव से युक्त उत्कृष्ट देशप्रेम तथा स्वातंत्र्य-भावना प्राय: सर्वत्र प्राप्त होती है। अपनी इसी भावना के कारण उन्हे अंग्रजी सरकार द्वारा दिया गया दो वर्ष कारावास का दंड भी भुगतना पड़ा तथा उनकी 'सिंघुड़ा' नामक कृति भी जब्त कर ली गई। अपनी मातृभाषा गुजराती के अतिरिक्त उनका बँगला और अंग्रेजी पर भी सम्यक् अधिकार था। इन भाषाओं से उन्होंने अनेक सफल अनुवाद किए हैं। सारे काठियावाड़ का भ्रमण करने के उपरांत वे 'सौराष्ट्र साप्ताहिक' के संपादन में सहायता करने लगे तथा 'तंत्री मंडल' के सदस्य हो गए। इस प्रकार उन्होंने पत्रकारिता के क्षेत्र में प्रवेश किया जो जीविका की दृष्टि से कालांतर में उनका प्रमुख कार्य क्षेत्र बन गया। लोक साहित्य का अन्वेषण एवं अनुशीलन उनका मुख्यतम ध्येय था। उन्होंने लुप्तप्राय और उपेक्षित लोक साहित्य को पुनरूज्जीवन तथा प्रतिष्ठा प्रदान की। उनका निम्नलिखित साहित्य महत्वपूर्ण है:

**काव्य** -- युगवंदना, वेणी नां फूल, किल्लोल

**नाटक** -- बठेलां

**कथा साहित्य** -- समरांगण, गुजरात नो जय (२ भाग), सोरठ बहेतां पाणी, रा गंगाजलीओ, आदि।

**लोकगीत संग्रह** -- रढियाली रात (४ भाग), सौराष्ट्र नी रसाघार (५ भाग) सोरठी गीत कथाओ।

**यात्रा साहित्य** -- सौराष्ट्र ना खंडेंरामा

**आलोचना साहित्य** -- वेरान मां परिभ्रमण तथा जन्मभूमि में प्रकाशित अनेक स्फुट लेख।

**जीवन चरित** -- देशदीपको, ठक्ककर बापा, दयानंद सरस्वती, इत्यादि।

**आत्मचरित** -- परकंमा

**इतिहास ग्रंथ** -- एशियालुं कलंक, हंगेरी नो तारणहार सलगतुं आयरलैंड, मिसर नो मुक्तिसंग्राम

**अनुवाद** -- कथा ओ काहिनी, कुरबानी नी कथाओ, राणो प्रताप, राजाराणी, शाहजहाँ

मेघाणी की कविताओं में सोरठ (सौराष्ट्र) की आत्मा और कथाओं में उसके संवेदन का सजीव चित्र उपलब्ध होता है। उनके शक्तिशाली स्वर ने सारे गुजरात में अहिंसक क्रांति की प्रखर सजगता उत्पन्न की।

*हजारो वर्षनो जूनो अमारी वेदनाओ।*
*कलेजा चीरती कंपावती अम भयकथाओ।।*
जैसी पंक्तियाँ इसका प्रमाण हैं। उनके 'छेल्ले कटोरे' में बापू का 'शाश्वत थालेखन' मिलता। इस काव्य को कविकंठ से सुनकर मुग्ध जनता ने उन्हें 'राष्ट्रीय शायर' की उपाधि प्रदान की। लोकसाहित्य और लोकगीतों से संबद्ध उनकी प्राय: सभी कृत्तियाँ महत्ता रखती हैं। किंतु 'गुजरात नो जय', 'सौराष्ट्रनी रसधार' तथा 'रोढियाली रात' सर्वश्रेष्ठ हैं।

Meghani on a 1999 stamp of India

बाहरी कड़ियाँ
-------------

* गुजराती साहित्य परिषद
* झवेरचन्द मेघाणी की अधिकृत वेबसाइट
* गुर्जरी.नेट पर झवेरचन्द मेघाणी के बारे में जानकारी
* अक्षरनाद.कॉम पर झवेरचन्द मेघाणी की पुस्तकें इ-पुस्तक के रूप में
* सोरठने तीरे तीरे (सम्पूर्ण)[*मृत कड़ियाँ*]
**काशीनाथ नारायण दीक्षित** (२१ अक्टूबर १८८९ - १३ अगस्त १९४६) भारतीय पुरातत्व के विद्वान थे। आपने मोहन जोदड़ो तथा पहाड़पुर के पुराताविक उत्खनन कार्य का निर्देशन किया। वे पुरातत्व के तीनों अंगों - लिपि, अभिलेख तथा मुद्राशास्त्र के विशेषज्ञ थे। आपने भारतीय संग्रहालयों का अखिल भारतीय संघ स्थापित कराया।

जीवन परिचय
----------

काशीनाथ नारायण दीक्षित का जन्म २१ अक्टूबर को महाराष्ट्र के पंढरपुर में हुआ। यहीं पर प्रारंभिक अध्ययन करने के बाद आपने सांगली में अपनी माध्यमिक शिक्षा पूरी की। एम. ए. (संस्कृत) में विशेष योग्यता प्राप्त करने के कारण मुम्बई विश्वविद्यालय के सभी पुरस्कार और वृत्तियाँ आपने प्राप्त कीं। १९१२ में पुरातत्व विभाग में शिक्षार्थी के रूप में आपका ही नाम स्वीकृत हुआ। बंबई और लखनऊ संग्रहालय के क्यूरेटर के रूप में आपने जो कीर्ति प्राप्त ही वह सच्चे अर्थ में आपकी अग्र सफलताओं की पहली सीढ़ी थी। १९२० में 'आर्केयालॉजिकल सर्वे ऑव इंडिया' के आप सुपरिटेंडेंट नियुक्त हुए। इसी रूप में आपने मोहेंजोदड़ो और पहाड़पुर के उत्खनन कार्य का निर्देशन किया था। सिंधुघाटी की सभ्यता की ओर दुनियाँ के पुरातत्ववेत्ताओं का ध्यान आकर्षित हो रहा था और इस दृष्टि से आपका कार्य अत्यंत महत्वपूर्ण था। १९३० में डिप्टी डायेरक्टर जनरल ऑव आर्केयालॉजी के रूप में आपकी नियुक्ति हुई। कुछ ही वर्षों में आप अपनी योग्यता से डायरेक्टर जनरल ऑव आर्केयालॉजी बने (१९३७)।

आर्केयालॉजिकल सर्वे ऑव इंडिया की रिपोर्ट, पहाड़पुर के उत्खनन से संबंधित आपका शोधकार्य तथा 'महोबा की छ: शिल्पकृतियों' के अतिरिक्त आपने 'एपिग्राफिया इंडिका' में कितने ही शिलालेखों का संपादन किया था। १९३२ में आप गवर्नमेंट एपिग्राफिस्ट भी रहे। पुरात्व की सभी शाखाओं, लिपि, अभिलेख तथा मुद्राशास्त्र के आप प्रकांड पंडित थे। पश्चिम के देशों में ऐतिहासिक संग्रहालयों तथा उत्खनन कार्यों की जानकारी प्राप्त करने के लिए आपने इंग्लैंड, यूरोप, मेसोपोटामिया आदि देशों की यात्रा की। बहुत वर्षोंतक आप न्युमिस्मैटिक सोसायटी ऑव इंडिया के अध्यक्ष रहे। मुद्राशास्त्र से संबंधित अनेक समस्याओं पर आपके निबंध हैं। आपने संग्रहालयों का एक अखिल भारतीय संघ कायम किया जिसके आप अध्यक्ष रहे। गुजरात में प्राग-ऐतिहासिक युग संबंधी उत्खनन कार्य आपने ही प्रारंभ किया और उसे सतत मार्गदर्शन दिया।

इतिहास संबंधी सेवाओं के कारण आप १९४३ में अलीगढ़ की हिस्ट्री कांग्रेस के अध्यक्ष बनाए गए। मद्रास विश्वविद्यालय में १९३५ के मेयर लेक्चर्स आपकी विद्वत्ता के चिरस्मारक रहेंगे। आपको मराठी, हिंदी, उर्दू, बंगला, अनेक भाषाएँ आती थीं। इसीलिए हर प्रांत के संग्रहालयों तथा पुरातत्व के संबंध में आपकी जानकारी विशेष थी। स्पष्टवक्ता होने पर भी आप दूसरों के मत का आदर करते थे। नई पीढ़ी के विद्वानों की आपने सर्वदा मदद की। आपका अत्यंत प्रिय सुभाषित था 'अजरामरवत् प्राज्ञो विद्यामर्थं च चिंतयेत्' (*विद्या व धन प्राप्त करते समय बुद्धिमान मनुष्य को ऐसे आचरण करना चाहिये मानो मुझे कभी भी बुढ़ापा व मृत्यु नहीं आयेगी*)।

बाहरी कड़ियाँ
-------------

* K.N. Dikshit Archive
बांग्लादेश के मानचित्र में मेघना सहित अन्य नदियां
**मेघना नदी** (बांग्ला: মেঘনা নদী) बांग्लादेश की एक मुख्य नदी है। यह गंगा नदी के मुहाने पर (डेल्टा) बनाने वाली तीन मुख्य सहायक नदियों में से एक है। इन नदियों से विश्व का सबसे बड़ा डेल्टा, सुंदरवन बनता है, यहा सुंदरी नामक वृक्ष पाया जाता है िजस कारण इसे सुंदरवन का डेलटा कहते है!जो बंगाल की खाड़ी में खुलता है। मेघना में पद्मा नदी चांदपुर जिला में मिलती है और अंततः ये भोला जिला में बंगाल की खाड़ी में मिल जाती है।

River Meghna from the bridge over the river
पूरी तरह बांग्लादेश की सीमाओं के भीतर सीमित नदियों में मेघना नदी सबसे चौड़े पाट वाली है। भोला के निकट एक बिंदु पर यह १२ कि.मी चौड़ी है। अपने अंतिम पड़ावों में नदी लगभग सीधी रेखा में बहती है। अपने बहुत ही शांत एवं सौम्य दृश्य के बावजूद भी यह नदी प्रत्येक वर्ष बहुत सए जान व माल की हानि का कारण बनती है। ढेरों फेरी सेवा की नावें इसमें डूबती हैं, जो सैंकड़ों की मृत्यु का कारण होती हैं। खासकर यह चांदपुर जिला के पास बहुत ही खतरनाक है। 

नदी की औसत गहराई है १०१२ फीट (३०८ मी.) और अधिकतम गहराई है १६२० फीट (४९० मी.)।

यह नदी भारत के पश्चिमी बंगाल राज्य के डेल्टाई भाग में एस्चुअरी (estuary) बनाती हुई बंगाल की खाड़ी में गिरती है। गंगा एवं ब्रह्मपुत्र नदी का अधिकांश जल यह नदी समुद्र तक पहुँचाती है। नदी अपने साथ बड़ी मात्रा में मिट्टी लाकर बिछाती है। नदी कभी कभी पाँच, या छह जल धाराओं में बँट जाती है। कभी यह विशाल क्षेत्र में चादर के समान फैलकर बहती है। इसके मुहाने में तीन मुख्य द्वीप हैं। इसमें साल भार नावें तथा स्टीमर सरलता से चलाए जा सकते हैं, लेकिन किनारे बलुए होने से धँस जाते हैं, जो नावों के लिये हानिप्रद है। मानसून के समय में यह खतरा और भी बढ़ जाता है।

सन्दर्भ
-------

इन्हें भी देखें
---------------

* बांग्लादेश की नदियों की सूची

बाहरी कड़ियाँ
-------------

* बांग्लापीडिया में मेघना पर लेख

| * दे
* वा
* सं
गंगा नदी |
| --- |
| **सहायक नदियाँ** | अलकनंदा  •  कोसी  •  गंडक  •  मन्दाकिनी  •  नंदाकिनी  •  भागीरथी  •  विष्णु गंगा  •  धौलीगंगा  • यमुना •  रामगंगा  •  घाघरा  •  सोन  •  ब्रह्मपुत्र  •  हुगली  •  पद्मा  •  मेघना  •  सरस्वती नदी |  |
| आरंभिक पड़ाव | गोमुख  •  गंगोत्री  •  विष्णु प्रयाग  •  कर्णप्रयाग  •  देवप्रयाग  •  रुद्रप्रयाग  •  नंदप्रयाग •  ऋषिकेश  •  हरिद्वार |
| मैदानी क्षेत्र | गंगा के मैदान  •  गढ़मुक्तेश्वर  •  फैजाबाद  •  बिठूर  •  कन्नौज  •  फ़र्रूख़ाबाद  •  कानपुर  •  इलाहाबाद  •   •  राजेसुल्तानपुर वाराणसी  •  मीरजापुर  •  पटना  •  भागलपुर  •  पाकुर |
| अंत्य क्षेत्र | फरक्का बैराज  •  पाकुर  •  कोलकाता  •  हावड़ा  •  सुन्दरवन  •  गंगा-सागर-संगम  •  बांग्लादेश  •  बंगाल की खाड़ी |
| धार्मिक महत्व | पौराणिक प्रसंग  •  गंगा दशहरा  •  कुम्भ मेला  •  मकर संक्रांति  •  गंगा स्नान  •  सगर  •  भगीरथ |
| **पंच प्रयाग**  | विष्णु प्रयाग  •  कर्णप्रयाग  •  देवप्रयाग  •  रुद्रप्रयाग  •  नंदप्रयाग |
| **यह भी देखें** | नंदा देवी  •  कामत पर्वत  •  त्रिशूल पर्वत  •  जीव-जन्तु और वनस्पति •  आर्थिक महत्त्व  •  फरक्का बांध •  टिहरी बाँध •  बैक्टीरियोफेज |

निर्देशांक: 22°50′N 90°50′E﻿ / ﻿22.833°N 90.833°E﻿ / 22.833; 90.833
**काशीराम दास** (अनुमानतः १६वीं-१७वीं शताब्दी में जन्म) मध्यकालीन बांग्ला के प्रसिद्ध कवि थे। उन्हें 'काशीरामदास' या 'काशीराम देव' भी कहते हैं। उन्होने महाभारत का संस्कृत से बांग्ला में पद्यानुवाद किया। उनके द्वारा रचित यह ग्रन्थ 'भारत पाँचाली' या 'काशीदास महाभारत' के नाम से जाना जाता है। उनके द्वारा अनूदित महाभारत ही बांग्ला भाषा में सबसे अधिक लोकप्रिय है। बंगला रामायण के रचयिता कृत्तिवास ओझा के समान ही इनकी ख्याति बंगाल के जनकवि के रूप में है।

परिचय
-----

काशीरामदास का जन्म १६वीं शताब्दी के उत्तरार्ध में हुआ था। अपने महाभारत के प्रारंभ में उन्होने अपना कुछ परिचय दिया है। इसके अनुसार 'इंद्राणी' नामक देश के सिंगि ग्राम में इनका पैतृक निवास था। इंद्राणी बर्दवान जिले के उत्तर में स्थित परगना है। काशीराम के प्रपितामह का नाम कमलाकान्त, पितामह का सुधाकर एवं पिता का प्रियंकर था। इनके बड़े भाई का नाम श्रीकृष्णदास अथवा श्रीकृष्णकिंकर था। इनके एक छोटे भाई भी थे जिनका नाम गदाधर था। काशीराम के दोनों भाई भी कवि थे। श्रीकृष्णदास अथवा श्रीकृष्णकिंकर की एक रचना 'श्रीकृष्णविलास' नाम से प्राप्त है।

इनके छोटे भाई गदाधर के नाम से 'जगन्नाथमंगल' या 'जगतमंगल' नामक एक रचना मिलती है। इसमें कवि ने कई पीढ़ियों तक अपने पूर्वपुरुषों की नामावली दी है। प्रपितामह, पितामह, पिता के नाम काशीरामदास ने भी दिए हैं। इस परिचय में इस बात का उल्लेख मिलता है कि इन लोगों के प्रपितामह उड़ीसा में रहने लगे थे। काशीरामदास ने 'भारतपुराण' पांचाली छंद में रचा, इस बात का भी उल्लेख इसमें है।

काशीरामदासकृत महाभारत
---------------------

काशीरामदास का स्थान बँगला महाभारत के अनुवादकर्ताओं में अत्यंत उच्च है। इनके पूर्व दो अन्य प्रसिद्ध महाभारत रचयिता हो चुके हैं, एक संजय और दूसरे श्रीकर नंदी। इसमें संदेह नहीं कि काशीरामदास को अपने पूर्ववर्तियों की महाभारत संबंधी रचनाओं से बहुत सहायता मिली है परंतु उनकी मौलिकता में इतने पर भी अंतर नहीं आता।

काशीरामदास का महाभारत व्यासरचित संस्कृत महाभारत का अविकल अनुवाद नहीं है। इसमें कुछ पुराणों के उपाख्यान और कुछ पूर्ववर्ती महाभारतों के उपाख्यान हैं। इन उपाख्यानों को इन्होंने अपनी मौलिक प्रतिभा एवं कल्पना द्वारा सुंदर काव्य रूप में उपस्थित किया है। अलंकारों का प्रयोग, भाषा एवं भावों का माधुर्य, इन सबने मिलकर काशीरामदास के महाभारत को अत्यंत लोकप्रिय बना दिया है।

ऐसा कहा जाता है कि काशीराम संपूर्ण पर्वों का अनुवाद नहीं कर पाए थे। वे केवल आदि पर्व, सभा पर्व एवं विराट् पर्व का अधिकांश लिख पाए थे कि उनकी मृत्यु हो गई। इसका समर्थन उनके भाई के पुत्र नंदरामदास की उक्ति से होता है, जो इनके नाम से प्राप्त महाभारत के उद्योग पर्व के प्रारंभ में है। इसमें उन्होंने स्पष्ट रूप से कहा है कि मेरे 'खुल्ल तात' काव्य संपूर्ण न कर पाए। मृत्यु के समय उन्हें इसका अत्यंत दु:ख था और मेरे यह आश्वासन देने पर कि मैं उसे समाप्त करूँगा, वे मुझे आशीर्वाद देकर स्वर्ग चले गए। उन्हीं के प्रसाद से मैंने यह पुराण रचा है।

इन्हें भी देखें
---------------

* **कृत्तिवास ओझा** जिन्होने वाल्मीकि रामायण का संस्कृत से बांग्ला में पद्यानुवाद किया।
मेक्सिको के नक़्शे में वाहाका राज्य का स्थान
**वाहाका** (स्पैनिश: Oaxaca) मेक्सिको का एक राज्य है जो मेक्सिको के दक्षिणी भाग में स्थित है। इसकी राजधानी है वाहाका डे जुएरेज़।

परिचय
-----

ओआजाका मेक्सिको देश का एक राज्य है, जो उत्तर में पुएब्ला तथा वेराक्रूज़ राज्य से, पूर्व में च्यापास राज्य से, दक्षिण में प्रशांत महासागर से तथा पश्चिम में गेरेरो राज्य से घिरा हुआ है। यह प्रशांत महासागर के तट के समांतर २७० मील लंबा है तथा इसकी अधिकतम चौड़ाई १७० मील और क्षेत्रफल ३३,९७८ वर्ग मील है। १९७० ई. में जनसंख्या २०,११,९४६ थी। यद्यपि यह कुछ कुछ पहाड़ी तथा ऊँचा नीचा प्रदेश है, फिर भी देश के अति सुंदर एवं सबसे अधिक उपजाऊ क्षेत्रों में से एक है। इसकी मुख्य नदियाँ ऐलवैराडो, रीओ ग्रैंड तथा वर्डि हैं। खनिज पदार्थो में यहाँ सोने चाँदी का उतना महत्व नहीं है जितना ताँबा, लोहा, गंधक, इत्यादि का। प्राय: भूकंप आते रहते हैं तथा सागरीय तट पर भयंकर तूफान, जिन्हें पैरागेलोस कहते हैं, अचानक आते रहते हैं। यहाँ की जलवायु स्फूर्तिदायक तथा मिट्टी उपजाऊ है। गेहूँ, मक्का, जौ, कपास, गन्ना, केला और अनानास की खेती की जाती है। यहाँ का मुख्य एवं एकमात्र बंदरगाह हुआटुलियो है। यहाँ के निवासी 'इंडियंस' कहलाते हैं जिनकी १९ जातियाँ पाई जाती हैं।

ओआजाका नाम का नगर अपने ही नाम के राज्य की राजधानी है तथा वर्डि नदी के बाएँ तट के निकट, मेक्सिको नगर से २१८ मील दूर दक्षिण पूर्व की ओर ४,८०० फुट की ऊँचाई पर स्थित है। नगर पक्का और अच्छा बना हुआ है (२ मील लंबा, १ मील चौड़ा) तथा बाग बगीचों से सुसज्जित है। यहाँ के लोग मेहनमी हैं तथा रेशम, कपास, चीनी और चॉकलेट इत्यादि के धंधों में लगे हुए हैं।

इन्हें भी देखें
---------------

* लीला डाउन्ज़
* सान होसे चिनान्तेकीला
* मेक्सिको के राजनैतिक विभाग
* वाहाका डे जुएरेज़
**नज़ीर हुसैन** (उच्चारण [nəˈziːr ɦʊˈsɛːn]; 15 मई 1922 – 16 अक्टूबर 1987) भारतीय फ़िल्म अभिनेता थे। इन्हें **नासिर हुसैन** के रूप में भी जाना जाता है जिस नाम से उन्हें कई फ़िल्मों में श्रेय दिया गया है। उनका जन्म उसयान गॉव, दिलदारनगर के पास में हुआ था। वे अपने समय के प्रसिद्ध चरित्र अभिनेता थे। उनका शुरूआत में सम्बन्ध नेताजी सुभाष चन्द बोस की आजाद हिन्द फौज से भी था।नजीर का जन्म 15 मई 1922 को उत्तर प्रदेश के गांव उसिया में हुआ था. इन​के पिता का नाम शहबजाद खान था और वे भारतीय रेलवे में गार्ड की नौकरी करते थे. पिता की सिफारिश पर नजीर को भी रेलवे में फायरमैन की सरकारी नौकरी मिल गई थी. लेकिन कुछ महीने बाद नजीर ने नौकरी छोड़कर ब्रिटिश आर्मी जॉइन कर ली.
नौकरी के दौरान ही दूसरा विश्व युद्ध हुआ और नजीर को जंग के मैदान में भेज दिया गया. इनकी पोस्टिंग कुछ समय के लिए सिंगापुर और मलेशिया रही. महौल खराब होने पर नजीर को युद्ध के दौरान बंदी बनाकर मलेशिया जेल में कैद कर लिया गया और फिर कुछ दिनों बाद रिहा करके भारत भेज दिया
भारत लौटकर इन्होंने आजाद हिंद फौज जॉइन कर ली. नजीर सुभाष चंद्र बोस से प्रेरित होकर उनके नक्शे कदम पर चलने लगे. प्रचार प्रसार में वे प्रमुखता से भाग लिया करते थे. ऐसे में अंग्रेजों के खिलाफ आवाज उठाने के लिए इन्हें पकड़ लिया गया।
लंबे समय तक जब नजीर घर नहीं लौटे तो इनके परिवार ने इन्हें शहीद समझ लिया. एक दफा अंग्रेज नजीर को ट्रेन से हावड़ा से दिल्ली ले जा रहे थे. नजीर ने चुपके से एक पेपर पर अपने सकुशल होने की चिट्ठी लिखी और जैसे ही ​दिलदारनगर जंक्शन आया खिड़की से कागज फेंक दिया. जिसके बाद उनके घरवालों त​क उनकी जानकारी पहुंची.बिमल राय ने नजीर को फिल्मी दुनिया में इंट्रोड्यूस किया था. इसके बाद बॉलवुड में नजर ने 'परिणीता', 'जीवन ज्योति', 'मुसाफिर', 'अनुराधा', 'साहिब बीवी और गुलाम', 'नया दौर', 'कटी पतंग', 'कश्मीर की कली' जैसी कई फिल्मों में छोटे बड़े किरदार निभाए.

```
के पहले राष्ट्रपति राजेंद्र प्रसाद की 1960 में नजीर से मुलाकात हुई थी. तब उन्होंने नजीर से भोजपुरी सिनेमा की तरफ पहल करने की बात कही थी. इसके बाद नजीर हुसैन 1963 में पहली भोजपुरी फिल्म गंगा मैया तोहे पियरी चढ़ाइबो लेकर आए. इसके बाद से भोजपुरी में कई फिल्में बनने लगीं. यही वजह है कि नजीर को भोजपुरी सिनेमा का पितामह कहा जाता है.
```

| वर्ष | फ़िल्म | चरित्र | टिप्पणी |
| --- | --- | --- | --- |
| 1980 | काली घटा | रायबहादुर सत्पाल सिंह |  |
| 1976 | तपस्या | प्रोफ़ेसर सिन्हा |  |
| 1962 | अपना बना के देखो |  |  |

नामांकन और पुरस्कार
-------------------

सन्दर्भ
-------

बाहरी कड़ियाँ
-------------

* इंटरनेट मूवी डेटाबेस पर नज़ीर हुसैन
**राजकीय उच्चतर माध्यमिक विद्यालय** जीवना मुजफ्फरनगर जिले के शाहपुर खंड के जीवना गाँव में स्थित एक विद्यालय है

विद्यालय का परिचय
-----------------

सरकारी हाई स्कूल जीवना (शाहपुर) की स्थापना 2014 में हुई थी और इसका प्रबंधन शिक्षा विभाग द्वारा किया जाता है। यह ग्रामीण क्षेत्र में स्थित है। यह उत्तर प्रदेश के मुजफ्फरनगर जिले के शाहपुर ब्लॉक में स्थित है। स्कूल में 9 से 10 तक के ग्रेड होते हैं। स्कूल सह-शैक्षिक है और इसमें पूर्व-प्राथमिक खंड संलग्न नहीं है। स्कूल एन/ए प्रकृति में है और स्कूल की इमारत को शिफ्ट-स्कूल के रूप में उपयोग नहीं कर रहा है। इस विद्यालय में शिक्षा का माध्यम हिंदी है। यह स्कूल हर मौसम में सड़क मार्ग से पहुंचा जा सकता है। इस स्कूल में शैक्षणिक सत्र अप्रैल में शुरू होता है। 
स्कूल में सरकारी भवन है। इसे शिक्षण उद्देश्यों के लिए 05 कक्षाएं मिली हैं। सभी कक्षाओं की स्थिति ठीक है। इसमें गैर-शैक्षणिक गतिविधियों के लिए 2 अन्य कमरे हैं। विद्यालय में प्रधानाध्यापक/शिक्षक के लिए अलग कमरा है। स्कूल में पक्की बाउंड्रीवॉल है। स्कूल में बिजली कनेक्शन है। विद्यालय में पीने के पानी का स्रोत हैंडपंप है और यह काम कर रहा है। स्कूल में 1 लड़कों का शौचालय है और यह चालू है। और 1 बालिका शौचालय है और यह काम कर रहा है। स्कूल में खेल का मैदान है। स्कूल में एक पुस्तकालय है और इसके पुस्तकालय में 420 पुस्तकें हैं। स्कूल में विकलांग बच्चों के लिए कक्षाओं तक पहुँचने के लिए रैंप की आवश्यकता नहीं है। स्कूल में शिक्षण और सीखने के उद्देश्यों के लिए कोई कंप्यूटर नहीं है। स्कूल में कंप्यूटर एडेड लर्निंग लैब नहीं है। मध्याह्न भोजन उपलब्ध कराने के लिए स्कूल लागू नहीं है

सन्दर्भ
-------

1. ↑
2. ↑

|  |
| --- |
| sri mahadeva guruji vidhyalaya in kudavasal |
**राष्ट्रीय पुस्तकालय, कोलकाता-रोमनीकरण** भारतीय भाषाओं के शब्दकोषों तथा व्याकरण में सर्वाधिक प्रयुक्त होने वाली लिप्यन्तरण स्कीम (देखें "देवनागरी लिप्यन्तरण") है। इस लिप्यन्तरण स्कीम को *लाइब्रेरी ऑफ काँग्रेस* के नाम से भी जाना जाता है तथा यह लगभग ISO 15919 के सम्भावित वैरियेंटों जैसी ही है। नीचे दी गयी सारणियाँ अधिकतर देवनागरी का प्रयोग करती हैं पर कुछ अक्षर कन्नड़, तमिल, मलयालम तथा बंगाली भाषाओं से भी हैं जिनका प्रयोग गैर-देवनागरी वर्णों के लिप्यन्तरण में किया जाता है। यह स्कीम IAST स्कीम का ही विस्तार है जो कि संस्कृत के लिप्यन्तरण के लिये प्रयोग की जाती है।


|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| अ | आ | इ | ई | उ | ऊ | ऋ | ಎ | ए | ऐ | ಒ | ओ | औ | अं | अः |
| a | ā | i | ī | u | ū | ṛ | e | ē | ai | o | ō | au | aṃ | aḥ |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| क | ख | ग | घ | ङ | च | छ | ज | झ | ञ |
| ka | kha | ga | gha | ṅa | ca | cha | ja | jha | ña |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| ट | ठ | ड | ढ | ण | त | थ | द | ध | न |
| ṭa | ṭha | ḍa | ḍha | ṇa | ta | tha | da | dha | na |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| प | फ | ब | भ | म | য | ழ | ಳ | റ | ன |
| pa | pha | ba | bha | ma | ẏa | ḻa | ḷa | ṟa | ṉa |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| य | र | ಱ | ल | व | श | ष | स | ह | ೞ |
| ya | ra | ṟ | la | va | śa | ṣa | sa | ha | ll |

साहित्य
-------

* अग्रवाल, नरिन्द्र के॰ १९८५ (१९७८). A Bibliography of Studies on Hindi Language and Linguistics. 2nd edition. इण्डियन डॉक्यूमेंटेशन सर्विस / अकादमिक प्रैस: गुड़गाँव, भारत

इन्हें भी देखें
---------------

* ब्राह्मी लिपियों की तुलना
* देवनागरी लिप्यन्तरण
* अन्तर्राष्ट्रीय संस्कृत लिप्यन्तरण वर्णमाला
* शिव सूत्र

बाहरी कड़ियाँ
-------------

* Typing a macron – ऍक्सेंट के साथ टाइप करने के बारे में पेन्न स्टेट विश्वविद्यालय का पेज
हुक का नियम स्प्रिंग पर भी लागू होता है।
 हुक का नियम आम जीवन में उपयोग आने वाले स्प्रिंग आदि यांत्रिक युक्तियों की लम्बाई में लघु परिवर्तन को ठीक से मॉडेल करने में समर्थ है
ब्रिटिश भौतिकशास्त्री रॉबर्ट हुक ने 1676 में यांत्रिक युक्तियों को किसी बल द्वारा विकृत करने के बारे में एक सामान्य बात कही जो लम्बाई में परिवर्तन (विकृति) और लगाये गये बल के सम्बन्ध में है। इसके अनुसार, 

**किसी (प्रत्यास्थ) वस्तु की लम्बाई में परिवर्तन, उस पर आरोपित बल के समानुपाती होता है।**
इसका नियम का आधुनिक रूप इस प्रकार है:

**प्रतिबल (stress), विकृति (strain) के समानुपाती होता है।**
 **कम कार्बन वाले इस्पात का प्रतिबल-विकृति वक्र** (Stress–strain curve)। ध्यातव्य है कि हुक का नियम इस वक्र के केवल रेखीय भाग में ही वैध है। (मूल बिन्दु से यील्ड-बिंदु तक)  

1. Ultimate strength  

2. Yield strength-corresponds to yield point.  

3. Rupture  

4. Strain hardening region  

5. Necking region.  

A: Apparent stress (F/A0)  

B: Actual stress (F/A)
यदि किसी प्रत्यास्थ पदार्थ की **L** लम्बाई एवं **A** अनुप्रस्थ क्षेत्रफल वाली छड़ पर **F** बल लगाने पर उसकी लम्बाई में {\displaystyle \Delta L} की वृद्धि होती है तो इकाई लम्बाई में वृद्धि {\displaystyle \Delta L}/L को **विकृति** (strain) तथा प्रति इकाई क्षेत्रफल पर लगने वाले बल **F/A** को **प्रतिबल** (stress) कहते हैं।

विकृति को **ε** से तथा प्रतिबल को **σ** से प्रदर्शित किया जाता है।

अत: हुक के नियमानुसार,

{\displaystyle \sigma =E\varepsilon }
अथवा,

{\displaystyle \Delta L={\frac {F}{EA}}L={\frac {\sigma }{E}}L.}
जहाँ **E** को पदार्थ की यंग प्रत्यास्थता गुणांक (Young's Modulus of Elasticity) कहते हैं। हुक का नियम एक सामान्य प्रेक्षण ही था किन्तु यांत्रिक प्रौद्योगिकी और सिविल प्रौद्योगिकी के क्षेत्रों में इसका अत्यधिक उपयोग होता है।

हुक के नियम के अनुप्रयोग पढ़े क्लिक करके।

इन्हें भी देखें
---------------

* हुक के नियम के अनुप्रयोग
* प्रत्यास्थता
* यंग प्रत्यास्थता गुणांक
* प्रत्यास्थ सीमा
* प्रत्यास्थ स्थितिज उर्जा
* ठोस यांत्रिकी
* कमानी (स्प्रिंग)
* कमानीदार तुला (स्प्रिंग बैलेन्स)

बाहरी कड़ियाँ
-------------

* Pendulum and Hooke's law: one interactive WebModel
* Java Applet demonstrating Hooke's Law in motion
**लज्जा** तसलीमा नसरीन द्वारा रचित एक बंगला उपन्यास है। यह उपन्यास पहली बार १९९३ में प्रकाशित हुआ था और कट्टरपन्थी मुसलमानों के विरोध के कारण बांगलादेश में लगभग छः महीने के बाद ही इस पर प्रतिबन्ध लगा दिया गया। इस अवधि में इसकी लगभग पचास हजार प्रतियाँ बिक गयीं।

परिचय
-----

बांग्लादेश की विवादित लेखिका तसलीमा नसरीन का बाँग्ला भाषा में लिखा गया यह पाँचवाँ उपन्यास सांप्रदायिक उन्माद के नृशंस रूप को रेखांकित करता है। धार्मिक कट्टरपन को उसकी पूरी बर्बरता से सामने लाने के कारण उन्हें इस्लाम की छवी को नुकसान पहुँचाने वाला बताकर उनके खिलाफ मौलवियों द्वारा सज़ा-ए-मौत के फतवे जारी किए गए। बाँग्लादेश की सरकार ने भी उन्हें देश निकाला दे दिया जिसके बाद उन्हें भारत में शरणार्थी बनकर रहना पड़ा।।

"लज्जा" का आरम्भ होता है ६ दिसम्बर १९९२ को बाबरी मस्जिद तोड़े जाने पर बांग्लादेश के मुसलमानों की आक्रामक प्रतिक्रया से। वे अपने हिन्दू भाई-बहनों पर टूट पड़ते है और उनके सैकडों धर्मस्थलों को नष्ट कर देते हैं। इस कृति के संबंध में तसलीमा लिखती हैे कि- "'लज्जा' को विरोध के प्रतीक के तौर पर देखा जा सकता है। यह विरोध है उस हिंसा, नफरत और मार-पीट के खिलाफ जो धर्म के नाम पर पूरी दुनिया में जारी है।"

पात्र
-----

* सुरंजन दत्त
* सुधामय दत्त- सुरंजन के पिता
* किरणमयी दत्त- सुरंजन की माँ
* माया (नीलांजना दत्त)- सुरंजन की बहन

संदर्भ श्रोत
------------

* प्रताड़ना का दस्तावेज : दैनिक जागरण[*मृत कड़ियाँ*]
* लज्जा - तसलीमा नसरीन[*मृत कड़ियाँ*]
* *Lajja* at Taslima Nasrin website

==

  

हरी कड़ियाँ==

* "लज्जा" उपन्यास में सांप्रदायिकता का चित्रण (गोविन्दराज.एम)
* लज्जा (हिन्दी अनुवाद) डाउनलोड करें।
* डाउनलोड करें तसलीमा नसरीन का उपन्यास "लज्जा "हिंदी पीडीऍफ़ में[*मृत कड़ियाँ*]

संदर्भ
------

1. ↑  तसलीमा, नसरीन (२०१७). *लज्जा*. नयी दिल्ली: वाणी प्रकाशन. पृ॰ २. आई॰ऍस॰बी॰ऍन॰ 978-93-5229-183-0.